13 Eleruri, ke gone ka moo gape re lebogang Modimo re sa kgaotse,+ ka gonne e rile lo amogela lefoko la Modimo,+ le lo neng lwa le utlwa mo go rona, lwa le amogela, e seng jaaka lefoko la batho,+ mme, fela jaaka ruri le ntse, jaaka lefoko la Modimo, le gape le dirang mo go lona badumedi.+ 14 Gonne bakaulengwe, lo ne lwa nna baetsi ba diphuthego tsa Modimo tse di mo Judea tse di seoposengwe le Keresete Jesu, ka gonne le lona lo ne lwa simolola go boga+ mo diatleng tsa batho ba naga ya lona tsone dilo tse di tshwanang le tse le bone ba di bogang mo diatleng tsa Bajuda, 15 ba ba neng ba bolaya le eleng Morena Jesu+ le baporofeti+ ba bo ba re bogisa.+ Mo godimo ga moo, ga ba itumedise Modimo, mme ba emelane le dilo tse di direlwang molemo wa batho botlhe, 16 jaaka ba leka go re kgoreletsa+ go bua le batho ba ditšhaba gore le bone ba bolokwe,+ mo go felelang ka gore ka metlha ba tlatsa selekanyo+ sa maleo a bone. Mme kwa bofelong bogale jwa gagwe bo tlile mo go bone.+